IIG พบนักลงทุน “Opp Day” ส่งซิกครึ่งปีหลังนิวไฮต่อ
IIG พบนักลงทุน “Opp Day” เปิดผลงานไตรมาส 2/65 กำไรทุบสถิติ All Time High ต่อเนื่อง  6 ไตรมาส ส่งซิกครึ่งปีหลังนิวไฮต่อ
IIG พบนักลงทุน “Opp Day” เปิดผลงานไตรมาส 2/65 กำไรทุบสถิติ All Time High ต่อเนื่อง  6 ไตรมาส ส่งซิกครึ่งปีหลังนิวไฮต่อ
30 ส.ค. 2565

นายสมชาย เมฆะสุวรรณโรจน์ ประธานเจ้าหน้าที่บริหาร และนางสาวชนกนันท์ เทียมรัตน์ นักลงทุนสัมพันธ์ บริษัท ไอแอนด์ไอ กรุ๊ป จำกัด (มหาชน) หรือ IIG  ร่วมนำเสนอข้อมูลผลประกอบการไตรมาส 2 ประจำปี 2565 และทิศทางการเติบโตของกลุ่มบริษัทฯ ในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์
โดยผลประกอบการไตรมาส 2/2565 บริษัทมีรายได้รวมต่อไตรมาสสร้างสถิติสูงสุด อยู่ที่  235.15 ล้านบาทเพิ่มขึ้นจากช่วงเดียวกันปีก่อนที่มีรายได้ 186.86 ล้านบาท เพิ่มขึ้น 66.29 ล้านบาท โดยสามารถสร้างการเติบโต และมีความสามารถในการกวาดรายได้และสร้างสถิติรายได้สูงสุดในประวัติบริษัทฯ กว่า 6 ไตรมาสต่อเนื่อง นับตั้งแต่ไตรมาส 1/64 จนถึงปัจจุบัน และกำไรสุทธิ 24.35 ล้านบาท เพิ่มขึ้นจากช่วงเดียวกันปีก่อนที่มีกำไรสุทธิ 20.75 ล้านบาท เพิ่มขึ้น 3.6 ล้านบาท ส่วนผลประกอบการครึ่งปีแรก 2565 สามารถกวาดรายได้กว่า 457.78 ล้านบาท เพิ่มขึ้น 42.7% กำไรสุทธิ 52.94 ล้านบาท เติบโต 64.9% สร้างสถิติ All-time High อย่างต่อเนื่อง
ส่วนทิศทางธุรกิจครึ่งปีหลัง คาดว่าจะสามารถทำนิวไฮต่อเนื่อง จากกลุ่มธุรกิจด้านการบริหารจัดการความสัมพันธ์กับลูกค้า (CRM) และธุรกิจด้านการวางแผนทรัพยากรองค์กร (ERP) และมั่นใจว่าผลประกอบการทั้งปีจะเติบโตตามเป้าที่ตั้งไว้ที่ 900-950 ล้านบาท